  Майя Бывальцева 2019-тӥ арын Ижкарын ватсаса 24 нырысетӥ классъёс усьтозы. Кар думалэн сессияз 27-ӥ инвожое со сярысь кар администрациысь дышетонъя управленилэн кивалтӥсез Светлана Петрова вераз. Шоръёзо дышетон удысын туннэ милям 14 сюрс инты уг тырмы. Ми 602 интылы вань висъетъёсты тупатыны дась но ватсаса 24 нырысетӥ классъёс усьтӥськомы Светлана Петрова, Ижкар администрациысь дышетонъя управленилэн кивалтӥсез Кылем арын ватсаса 13 нырысетӥ классъёс усьтӥзы вал Ватсаса классъёслы 6 миллион манет висъязы. Со сяна, нылпи садъёсын 125 интылы ватсаса вить группа усьтыны малпало. Берло куинь аръёсы школалэсь азьвыл тодон-валан басьтӥсьёслэн лыдзы 2 сюрс адямилы йылӥз. Светлана Петровалэн верамезъя, выль дышетскон арлы Ижкарысь Баранов урамын 20 номеро нылпи сад усьтӥськоз, со 22 интылы чакламын.  Тодэ вайытом, азьвылгес ивортӥзы вал, выль дышетскон арлы нылпи садъёсын группаослэн лыдзы кылем арынлэсь 35-лы тросгес луозы шуыса. Ваньмыз 360-лэсь трос группаос ужалозы. Тегъёс: Дышетон Ижкар нылпиос Удмуртия школаос дӥськут  